**Mikko Virtanen** (s. 13. lokakuuta 1983 Hampuri) on suomalainen näyttelijä. Hän on näytellyt muun muassa Kokkolan kaupunginteatterissa vuodesta 2012. Virtanen oli mukana *Putous*-televisio-ohjelman 11. kaudella keväällä 2019.

Näyttelijänura
--------------

Virtanen on koulutukseltaan teatteritaiteen maisteri. Virtanen aloitti näyttelemisen Hämeenlinnan Miniteatterissa vuonna 2000, jolloin hän oli mukana *Ronja ryövärintyttäressä*. Teatterikorkeakouluun Virtanen pääsi vuonna 2007 ja valmistui sieltä vuonna 2012. Päästyään teatterikorkeakouluun Virtanen jätti kesken opintonsa Keski-Pohjanmaan ammattikorkeakoulussa, jossa hän opiskeli teatteri-ilmaisun ohjaamista. Syksyllä 2012 Virtanen aloitti kiinnitettynä näyttelijänä Kokkolan kaupunginteatterissa.

Virtasen ensimmäinen merkittävä elokuvarooli oli Kauko Röyhkän samannimiseen kirjaan perustuvassa *Miss Farkku-Suomi -elokuvassa*, jossa Virtanen näytteli Kai Partasta. Ennen Kokkolan kaupunginteatteria Virtanen näytteli Teatterikorkeakoulun kouluprojektien lisäksi Hämeenlinnan kesäteatterissa, Suomenlinnan kesäteatterissa, Teatteri Jurkassa, Ryhmäteatterissa ja Teatteri Vanhassa Jukossa. Ensiesiintymisensä televisiossa Virtanen teki vuonna 2003 Auli Mantilan ohjaamassa televisiosarjassa *Täysin työkykyinen*. Virtanen näytteli myös vuonna 2012 Yle TV1:n sarjassa *Elämää suurempaa*, jonka ohjasi Matti Kinnunen. Virtanen on näytellyt myös Gina-yhtyeen "Nasty Ho!" -musiikkivideolla.

Virtanen näytteli Lauri Rossia *Salatut elämät* -sarjassa.

Muu elämä
---------

Virtasen puoliso on näyttelijä Essi Hellén. Heillä on vuonna 2013 syntynyt tytär ja toinen lapsi syntyi loppuvuodesta 2020.

Virtanen on toiselta koulutukseltaan urheiluhieroja, mutta ei toimi hierojan ammatissa. Nuorempana jääkiekkoa ja jalkapalloa pelannut Virtanen on intohimoinen urheilu- ja ennen kaikkea jääkiekkomies. Jääkiekossa Virtanen on Hämeenlinnan Pallokerhon kannattaja ja Hämeenlinnan Pallokerhon entinen junioripelaaja. Virtanen pelaa vapaa-ajallaan jääkiekkoa Raittius- ja urheiluseura Zoomissa.

Myös Mikko Virtasen pikkuveli Markus Virtanen on näyttelijä.

Filmografia
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Elokuva |
| --- |
| Vuosi | Elokuva | Rooli |
| 2012 | *Miss Farkku-Suomi* | Partanen |
| 2018 | *Pieniä suuria valheita* | Koistinen |

 | 

| Televisiosarjat |
| --- |
| Vuosi | Sarja | Rooli |
| 2003 | *Täysin työkykyinen* | Ookke |
| 2012 | *Helsingin herra* | kuulusteleva poliisi |
| *Elämää suurempaa* | Jouni Väisänen |
| 2015 | *Hinnalla millä hyvänsä* | Leka |
| *Roba* | sairaalapelle |
| 2016 | *Syke* | Ossi |
| 2018 | *Donna* | Hermanni |
| 2018–2019 | *Ivalo* |  |
| 2019 | *Putous* | *useita rooleja* |
| *Hillo* | kummilapsen isä |
| 2020–2021 | *Salatut elämät* | Lauri Rossi |
| 2021 | *Kullannuput* | Kimmo |
| *Roba* | Tero Koistinen |
| *Maria Kallio* | ravintolapäällikkö |
| 2022 | *Kultakala* | Elisa-liikkeen myyjä |

 |

Lähteet
-------

1. 1 2  Mikko Virtanen Teatterikorkeakoulu. Viitattu 19.6.2013.
2. ↑  Ida-Annika Niva: Uusi Putous-tähti Mikko Virtanen: "On sellainen fiilis, kuin hyppäisi liikkuvaan junaan" *mtvuutiset.fi*.  12.2.2019. Viitattu 17.2.2019.
3. ↑  Valmistuneet 2012 Teatterikorkeakoulu. Viitattu 19.6.2013.
4. ↑  Pesonen, Sini: Viettelysten vaunu  20.4.2013. Kokkolan kaupunginteatteri.  Arkistoitu 17.10.2014. Viitattu 19.6.2013.
5. ↑  Parviainen, Jussi - Moila, Jussi: Jumalan Rakastaja  21.9.2013. Kokkolan kaupunginteatteri.  Arkistoitu 17.10.2014. Viitattu 19.6.2013.
6. ↑  Röyhkä, Kauko - Kinnunen, Matti: Miss Farkku-Suomi  2012. Elonet.fi. Viitattu 19.6.2013.
7. 1 2 3 4 5 6  Haastattelussa Mikko Virtanen  31.1.2013. Teatterikärpäsen puraisuja -blogi. Viitattu 2.7.2022.
8. ↑  Salkkarit-pahis poistuu sarjasta – näyttelijä paljastaa, miltä häijystä hahmosta tullut palaute on tuntunut *mtvuutiset.fi*.  26.3.2021. Viitattu 28.3.2021.
9. ↑  Näyttelijäpari Mikko Virtanen ja Essi Hellén: Lapsi tulossa! *www.iltalehti.fi*. Viitattu 3.9.2020.
10. ↑  Otteluraportti *zoombyspiel.fi*.  Arkistoitu 25.8.2018. Viitattu 25.8.2018.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |